Становище
 от   работна група Кърджали

Необходима е дискусия по отношение на задължителните здравни кабинети в училищата.Опита за  връщане на училищното здравеопазване, без да се отчита променената правна уредба в България , ще доведе до нереализиране на очакваните резултати  и  икономически неизгодно изразходване на средства .Считаме,че носталгията по училищното здравеопазване при променената правна среда е нерационална. Основания:

1.1 Принципа на информираното съгласие въведен, чрез здравното ни законодателство, забранява извършването на всякакви медицински дейности без взимане на информирано съгласие , което означава в конкретния случай за лица под 18год. информирано съгласие от техните родители.Следствие от това е и силното ограничаване на медицинските специалисти да осъществяват медицински прегледи в училищата с изключение на животозастрашаващи спешни състояния.Народните представители са наясно с тези ограничения и залагат за цели на тези кабинети осъществяването на промоция на здраве и хигиенни задачи.На дискусия подлежи икономическата целесъобразност за финансовата издръжка  на тези кабинети.

1.2 По сега действащото законодателство право да осъществяват медицинска помощ имат само придобили специалност лекари. Единственно изключение е за ОПЛ до 2009г.  Естеството на училищното здравеопазване изисква работещите лекари да притежават специалност педиатрия или ОМ, без да е ясно откъде ще се намерят и как ще се мотивират.

1.3 Носталгията по училищното здравеопазване е по скоро симптом на боледуване на Първичната медицинска помощ.По смислено е да    се предприемат мерки за оздравяване на Първичната медицинска помощ( организационни и финансови), които да подобрят качеството и достъпа до  Първичната медицинска помощ, вследствие на което, да се реализират целите за които се създава  отново училищното здравеопазване.

1.4 Познавайки демагогската същност на политиката в България, считаме че, идеята за възраждане на училищното здравеопазване е израз на “ управленско безсилие” и е предназначена за политическа употреба, без да допринесе съществено за  подобряване на  българското здравеопазване.
